
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Ραμαντάνη - Γλυκεία» Ναυπλίου, Ν. Αργολίδας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων (κυρίου και βοηθη¬ 
τικού) που βρίσκεται επί των οδών Ήβης Αθανασιάδου αρ. 20 
και Αμφιτρίτης στο Παλαιό Φάληρο (Ν. Αττικής) και καθορισμός 


ειδικών όρων και περιορισμών δόμησης.. 2 

Χαρακτηρισμός ως διατηρητέου κτιρίου που βρίσκεται επί των οδών 
Λασκαράτου 15 και Πολέμη στην περιοχή Κυπριάδου του Δήμου 
Αθηναίων και καθορισμός ειδικών όρων και περιορισμών δόμη- 
οηί. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 803 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση «Ραμαντάνη - Γλυκεία» Ναυπλίου, Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τεύχος Β’) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 31.3.1989 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στη περιοχή «Ραμαντάνη - 
Γλυκειά» Ναυπλίου και το από Μάιο 1986 με κλίμακα 1:1000 (σε μια 
πινακίδα) τοπογραφικό διάγραμμα του Γραφείου Τοπογραφικής Υπη¬ 
ρεσίας Υπουργείου Γεωργίας που θεωρήθηκε την 4.8.1987 από τον 
Προϊστάμενο Τοπογραφικής Υπηρεσίας της Νομαρχίας Αργολίδας και 
συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ.544.5/563/88-18 Οκτώβρη 1988 έγγραφό 
του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 


97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/1955 αρμοδιότητας των Νομαρχών, 
αντικειμένων τινών αρμοδιότητας του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού επιπέ¬ 
δου. 

6. Την απόφασή μας αρ. 10068/25.10.1983 (ΦΕΚ 681/ 
21.11.1983) με την οποία καθορίστηκαν οι οριογραμμές αιγιαλού - 
παραλίας σε τμήμα παραλίας Κοινότητας Ν.. Τίρυνθας και την όμοια 
αριθ. 8550/16.7.1986 (ΦΕΚ 978/16.10.1986) με την οποία δη- 
μιουργήθηκε ζώνη παραλίας στη θέση αυτή. 

7. Την απόφασή μας αριθ. 228/17.5.1989, σχετικά με καθορισμό 
ορίων αιγιαλού - παραλίας στη θέση που αναφέρεται στο θέμα, αποφα¬ 
σίζουμε: 

1. Επικυρώνουμε την από 31.3.1989 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Μάιο 1986 τοπογραφικό διάγραμμα, που την συνο¬ 
δεύει το οποίο συντάχθηκε από το Γραφείο Τοπογραφικής Υπηρεσίας 
Υπ. Γεωργίας, με κλίμακα 1:1000 (σε μία πινακίδα) θεωρήθηκε την 
4.8.1987 από τον Προϊστάμενο Τοπογραφικής Υπηρεσίας Νομαρχίας 
Αργολίδας, επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση «Ραμαντάνη Γλυκειά», Ναυ¬ 
πλίου και με κίτρινη γραμμή τα όρια της παραλίας στην ίδια θέση. 

2. Ανακαλούμε: α) Την απόφασή μας αρ. 10068/25.10.1983 
(ΦΕΚ 681/21.11.83 τ.Δ') με την οποία είχαν καθοριστεί οι οριογραμ¬ 
μές αιγιαλού - παραλίας σε τμήμα της παραλίας Κοινότητας Τίρυνθας 
(σχετικό το Τοπογρ. διάγραμμα που σύνταξε ο τοπ. Μηχ/κός Γ. Δερζέ- 
κος το Σεπτέμβρη 1983 και θεωρήθηκε στις 14.9.1983 από Δ.Τ.Υ. 
και την όμοια αρ. 8550/16.7.1986 (ΦΕΚ 987/16.10.1986 τ.Δ') με 
την οποία δημιουργήθηκε ζώνη παραλίας στη θέση αυτή, β) Την από¬ 
φασή μας αριθ. 228/17.5.1989 επειδή, για τοπικούς λόγους, δεν δη- 
μοσιεύθηκε στην Εφημερίδα της Κυβερνήσεως. 

3. Η απόφασή μας αυτή με την έκθεση της Επιτροπής και το διά¬ 
γραμμα, να δημοσιευθεί στην Εφημερίδα της Κυβερνήσεως. 

Ναύπλιο, 10 Αυγούστου 1989 

Η Νομαρχούσα Δ/ντρια 
ΓΕΩΡΓΙΑ ΠΑΠΑΠΑΝΑΓΙΩΤΟΥ 

ΕΚΘΕΣΗ 

Επιτροπής καθορισμού ορίων Αιγιαλού και Παραλίας 

Στο Ναύπλιο σήμερα την 31.3.1989 οι υπογράφοντες: 

1. Παναγιώτα Κριτσέλη, αναπλ. προϊσταμένου, ΔΟΥ Ναυπλίας, ως 
πρόεδρος, κωλυομένου του Προέδρου να παραστεί στη συνεδρίαση της 
επιτροπής. 

2. Ιωάννα Αντωνοπούλου, τοπογράφος μηχανικός με Αο β. αναπλη¬ 
ρωτής του Δ/ντού Τεχν. Υπηρεσιών, ως μέλος, κωλυομένου του Δ/ 
ντου Τεχν. Υπηρεσιών να παραστεί στη συνεδρίαση της επιτροπής. 

3. Δημήτριος Κυμπούρης, Λιμενάρχης Ναυπλίου, ως μέλος, 

αποτελούντες την επιτροπή καθορισμού των ορίων του αιγιαλού δυνάμει 
του άρθρου 14 του Π.Δ. 636/77 και μετά από πρόσκληση του προέ¬ 
δρου της επιτροπής, πήγαμε επί τόπου στην περιοχή Ραμαντάνι Γλυ¬ 
κείας Ναυπλίου και αφού λάβαμε υπόψη: 

α) Το από 4.8.87 τοπογραφικό διάγραμμα που συντάχθηκε από την 
τοπογραφική Υπηρεσία του Νομού μας. 

β) Το από 12.9.83 τοπογραφικό διάγραμμα περιοχής ιδιοκτησίας 
του Υπουργείου Δικαιοσύνης σην ίδια τοποθεσία και τις οριογραμμές αι- 
γιαλού, παραλίας και παλαιού αιγιαλού που χαράχθηκαν στο ανωτέρω 
διάγραμμα από την αρμόδια επιτροπή την 15.9.83. 

γ) Το από 19.11.88 τοπογραφικό διάγραμμα λιμένος Ναυπλίου και 
την επ’ αυτού χάραξη των οριογραμμών αιγιαλού, παραλίας και πα¬ 
λαιού αιγιαλού. 

6) Την αντίληψη που σχηματίσαμε κατά την αυτοψία σχετικά με το 
πλάτος της βρέχόμενης ζώνης της ξηράς και της μορφολογίας του εδά¬ 
φους στην περιοχή καθώς και τις καιρικές συνθήκες που συνήθως επι¬ 
κρατούν. 

ε) Τις διατάξεις του Α.Ν. 2344/40 και τη σχετική Δικαστική και Δι¬ 
καστηριακή Νομολογία. 

στ) Το αρ. 544.5/337/88 έγγραφο Γ.Ε.Ν. 
ζ) Το αριθ. Φ544.5/563/88 - 18 Οκτώβρη 1988 ΓΕΝ, καθορί¬ 
ζουμε: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1,2,3,4,4Α, 4Β, 4Γ, 4Δ, 4Ε, 4Ζ, 4Η, 40, 5,6, 7,8, 9,10, 


11, 12, 13, 14, 15, 16, 17, 18, 19. 

β) Την οριογραμμή της παραλίας με συνεχή κίτρινη πολυγωνική 
γραμμή 1\ 2’, 3', 4', 4Α', 4Β’, 4Γ', 4Δ', 4Ε', 4Ζ\ 4Η’, 4Θ', 5’, 6', 7', 
8', 9', 10\ 1Γ, 12', 13', 14', 15\ 16\ 17\ 18\ 19’. 

γ) Του παλαιό αιγιαλό με μπλε συνεχή πολυγωνική γραμμή 1", 2", 
3" 3Α", 3Β’\ 4", 5", 6", 7", 8". 

Η οριογραμμή παραλίας χαράσσετοιι σε όλο το μήκος σε απόσταση 
10 μ. από την οριογραμμή του αιγιαλού επειδή είναι η πλησιέστερη 
προς τη θάλασσα παντελώς μη βρεχομίίνη ζώνη και συνεπώς απολύτως 
αναγκαία για την επικοινωνία ξηρός και θάλασσας, όπως προβλέπεται 
στο άρθρο 7 παρ. 1 του Α.Ν. 2344/40. Επίσης έτσι βοηθείται ο χωρο¬ 
ταξικός σχεδιασμός της περιοχής και μπορεί να χρησιμοποιηθεί για 
εξωραϊστικούς και λοιπούς κοινωφελείς σκοπούς, όπως οδού προσπέλα¬ 
σης, χώρων στάθμευσης, ανάπαυσης κ.λπ. 

δ) Κανένα κτϊσμα, μάντρα ή περίφραξη δεν υπάρχει μέσα στη ζώνη 
της παραλίας. 

ε) Γ ια το τμήμα μεταξύ των κορυφών 4-5 του αιγιαλού όπου ισχύει η 
αρ. 10068/25.10.83 (ΦΕΚ 681/21.11.83) Νομάρχη Αργολίδας 
επανακαθορίζονται οι οριογραμμές λόγω εμφιλοχωρήσεως σφάλμα¬ 
τος. 

Η Επιτροπή 

ΠΑΝ. ΚΡΙΤΣΕΛΗ, ΙΩ. ΑΝΤΩΝΟΠΟΥΛΟΥ 
ΔΗΜΗΤΡΙΟΣ ΚΥΜΠΟΥΡΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 56447/3857 (2) 

Χαρακτηρισμός ως διατηρητέων δύο (2) κτιρίων (κυρίου και βοηθητι¬ 
κού) που βρίσκεται επί των οδών "Ηβης Αθανασιάδου αρ. 20 και 

Αμφιτρίτης στο Παλαιό Φάληρο (Ν. Αττικής) και καθορισμός ειδι¬ 
κών όρων και περιορισμών δόμησης, 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

"Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (Α' 210/85) και ειδικότερα τα άρθρα 3 και 4 (παρ. 2) όπως τρο¬ 
ποποιήθηκε με τις διατάξεις του Ν. 1772/1988 «Τροποποίηση διατά¬ 
ξεων του Ν. 1577/1985 «Γενικός Οικοδομικός Κανονισμός» και άλλες 
σχετικές διατάξεις» (Α' 91/88). 

2. Τις διατάξεις της υπ’ αριθ. 15883/1903/8.2.88 κοινής απόφα¬ 
σης του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων "Εργων (Α' 
142). 

3. Την από 4.4.1988 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Την από 13.4.1989 σύμφωνη γνώμη του Αναστασίου Χαραλα- 
μπόπουλου για τον χαρακτηρισμό ως διατηρητέου του παραπάνω κτι¬ 
ρίου, αποφασίζουμε: 

Χαρακτηρίζονται ως διατηρητέα δύο (2) κτίρια (κύριο και βοηθη¬ 
τικό) που βρίσκονται επί των οδών Ήβης Αθανασιάδου αρ. 20 και Αμ¬ 
φιτρίτης στο Παλαιό Φάληρο του Ν. Αττικής φερόμενα ως ιδιοκτησία 
Αναστασίου Χαραλαμπόπουλόυ όπως φαίνεται'στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την υπ’ αρ. 56447/1989 
πράξη του. Ακριβές (αντίγραφο του διαγράμματος αυτού θα είναι αναρ- 
τημένο για 20 μέρες τουλάχιστον στο Τμήμα Αρχείου Σχεδίων της Δ/ 
νσης Τοπογραφικών Εφαρμογών του Υπουργείου Περιβάλλοντος, Χω¬ 
ροταξίας και Δημοσίων Έργων από την δημοσίευση της απόφασης αυ¬ 
τής στην Εφημερίδα της Κυβερνήσεως για να λάβουν γνώση οι ενδιαφε¬ 
ρόμενοι. ι 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας των διατηρηρέων κτιρίων. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων των κτιρίων. 

5. Για οποιαδήποτε οικοδομική εργασία στο εξωτερικό και εσωτερικό 
των διατηρητέων κτιρίων και στον περιβάλλοντα χώρο τους καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 


6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 10 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
-♦- 

Αριθ. 56448/3858 (3) 

Χαρακτηρισμός ως διατηρητέου κτιρίου που βρίσκεται επί των οδών 

Λαακαράτου 15 και Πολέμη στην περιοχή Κυπριάδου του Δήμου 

Αθηναίων και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210/85) όπως τροποποιήθηκε 
με τις διατάξεις του Ν. 1772/1988 «Τροποποίηση διατάξεων του Ν. 
• 1577/1985 «Γενικός Οικοδομικός Κανονισμός» και άλλες σχετικές 
διατάξεις» (Α' 91). 

2. Τις διατάξεις της υπ’ αριθ. 15883/1903/8.2.88 κοινής απόφα¬ 
σης του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 11.4.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Την από 13.4.1989 σύμφωνη γνώμη του ενδιαφερομένου Δευκα¬ 
λίωνος Κόμη για τον χαρακτηρισμό ως διατηρητέου του παρακάτω κτι¬ 
ρίου, αποφασίζουμε: 

Χαρακτηρίζεται ως διατηρητέο το κτίριο που βρίσκεται στην περιοχή 
Κυπριάδου του Δήμου Αθηναίων επί των οδών Λασκαράτου 15 και Πο¬ 
λέμη φερόμενο ως ιδιοκτησία Δευκαλίωνα Κόμη όπως φαίνεται με 
μαύρη διαγράμμιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αρ. 56448/1989 πράξη του. Ακριβές 
αντίγραφο του διαγράμματος αυτού θα είναι αναρτημένο στη Δ/νση Το¬ 
πογραφικών Εφαρμογών για 20 τουλάχιστον ημέρες από την δημο¬ 
σίευση της απόφασης αυτής στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς, εφόσον δεν (αλλοιώ¬ 
νεται ο αρχιτεκτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για την χρήση των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Είφημερίδα της Κυβερνήσεως. 

Αθήνα, 10 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




